
Notat:

Vår nye rektor er for tiden på en runde for å bli kjent med alle avdelingene, og han var hos oss tirsdag 14. august. Programmet var satt opp i samarbeid med høgskoleledelsen:

09.00-10.10: AFTs strategiske plan, organisering, opptak, gjennomstrømning, trivsel, 


utfordringer og muligheter. Sentralledelsens funksjon

10.10-11.20: FoU, EFV, internasjonalisering, økonomistyring og budsjettmodell

11.20-11.50: Saker som opptar studentene

11.50-12.35: Lunsj i kantinen

12.35-15.00: Runde på programmene
Fra hovedledelsen møtte rektor Trond Michael Andersen, høgskoledirektør Ann Elisabeth Wedø, prorektor Arnulf Omdal, kommunikasjonssjef Morten Thoresen og konsulent Helene Muri Skalmerås.
Fra begynnelsen var dekan Sissel Ravnsborg og de programansvarlige Ketil Arnesen (ALM), Rolf E. Petersen (BYG), Roar Haltvik (EDT) og Hallstein Hemmer til stede. Senere kom også konsulent Oddrun Husby, konsulent Elin T. Leer, førsteamanuensis Gunnhild Oftedal, seniorrådgiver Marit Rygvold, student Lill Marita Køien, Laila Solør og Pia Bjørsvik.

Under runden på programmene ble det orientert om virksomheten, og sentralledelsen fikk anledning til å møte de fleste av AFTs ansatte.
